《书事 其一》
清代·谭宗浚

新传严诏馺娑宫，玉虎晨威一震同。卧护西陲稀健将，角巾东第到群公。

本来袁窦原殊气，却比萧周已尽空。独使至尊忧社稷，未央前席策平戎。

作者简介：（1846—1888）广东南海人，字叔裕。同治十三年一甲二名进士，授编修，官至云南盐法道。在京师时，诗名颇著。有《辽史纪事本末》、《希古堂诗文集》等。